Legal Document

Category: 994

Text:
40. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ  ΘΡΗΣΚΕΥΜΑΤΩΝ Αριθ.Γ4/931/671 της 13 Νοεμ. 1986/26 Φεβρ. 1987 (ΦΕΚ Β' 99) Σχολικές Αθλητικές Εκδηλώσεις. Έχοντας υπόψη το άρθρ. 47 παρ. 2 του Νόμ. 1566/1985 «Δομή και λειτουργία της Πρωτοβάθμιας και Δευτεροβάθμιας Εκπαίδευσης και άλλες διατάξεις» (ΦΕΚ 167/30.9.1985), αποφασίζουμε: 1.Κάθε σχολικό έτος σε όλα τα σχολεία της Πρωτοβάθμιας και Δευτεροβάθμιας Εκπαίδευσης διεξάγονται σχολικοί αγώνες (εσωτερικοί – Νομού Πανελλήνιοι). Ο τρόπος–τόπος–ημερομηνία-αθλήματα και κάθε θέμα που αφορά την οργάνωση–διεξαγωγή-ανακήρυξη νικητών καθορίζεται με απόφαση της Διεύθυνσης Φυσικής Αγωγής του ΥΠΕΠΘ. 2.Με απόφαση του Υπουργού Παιδείας και Θρησκευμάτων καθορίζεται η εγγραφή μας σε Διεθνείς αθλητικές ομοσπονδίες, η διοργάνωση ή η συμμετοχή σε Διεθνείς σχολικούς αγώνες. 3.Με απόφαση του Υπουργού Παιδείας και Θρησκευμάτων ακυρώνονται αποφάσεις της Κεντρικής Οργανωτικής Επιτροπής που αφορούν την τελική φάση των Πανελληνίων αγώνων. 4.Με απόφαση του Υπουργού Παιδείας και Θρησκευμάτων καθορίζονται το ύψος και ο τρόπος καταβολής της οικονομικής δαπάνης για οργανωτικά έξοδα, συνδρομές, διατροφή, διαμονή, διακίνηση, ενοικίαση αθλητικών χώρων, προμήθεια αθλητικού υλικού, διαφήμιση, αμοιβές καθηγητών για πρόσθετη εργασία, συνοδών, διαιτητών, κριτών, γιατρών, οργανωτικών επιτροπών και κάθε άλλη δαπάνη σχετική με αθλητικούς σχολικούς αγώνες. Η ανωτέρω απόφαση κυρώθηκε και έχει ισχύ Νόμου από την έκδοσή της από το εδάφ. Β της παρ.1 άρθρ. 16 Νόμ.1824/1988, ΦΕΚ-Α-296 (τόμ. 32, σελ. 116, 375).